**KLASA**: 003-08/21-01/31

**URBR:** 2104-35-01-21-1

**ZAPISNIK**

S 3. sjednice Nastavničkog vijeća održane 04.11.2021. s početkom u 14:30 sati online.

Ravnateljica pozdravlja sve prisutne te predlaže dnevni red sjednice.

Predloženi dnevni red sjednice:

1. Usvajanje dnevnog reda
2. Usvajanje zapisnika s prošle sjednice
3. Struktura zaposlenika iz reda nastavnika
4. Razmatranje i izglasavanje odgojnih mjera i prijedloga sa sastanka razrednih vijeća
5. Zamolbe učenika
6. Usvajanje vremenika pisanih ispita
7. Stanje u učeničkom domu i suradnja s razrednicima i odgajateljima (tjedni sastanci razrednika i odgajatelja)
8. Izrada standarda zanimanja za zanimanje klesar u sklopu projekta Modernizacija strukovnih kurikula te programa Specijalist obrade i ugradnje kamena
9. Zatvaranje 2 Erasmus+ projekta (WinSTONE i BIMstone)
10. Putovanje djece u Bretanju, Francuska
11. Povećanje cijene obroka u restoranu učeničkog doma
12. Helidrom u Splitu
13. Napredak pripreme za 3. fazu projekta dogradnje Klesarske škole-izvješće
14. Razno

**Ad1.** Dnevni red je jednoglasno usvojen.

**Ad2.** Zapisnik s prošle 2. sjednice nastavničkog vijeća je jednoglasno usvojen.

**Ad3.** Kolegica Lada Kuzmanić Runje je otišla u prijevremenu mirovinu pa imamo kolegicu Tinu Eterović koja je mijenja i koja će raditi umjesto nje dok se god ne provede natječaj koji se mora podnijeti Uredu državne uprave da ga odobri.

**Ad4.** Ogojnih mjera nema. Samo će se posegnuti za opomenama na satu razredne zajednice.

**Ad.5.** Zamolbi učenika nema, međutim jedna učenica je izrazila želju za prebacivanjem u našu školu eventualno.

**Ad.6.** Ova točka dnevnog reda se za sada preskače i to tek nakon upisivanja do srijede. Svi se slažu osim jedno koji je suzdržan.

**Ad.7.** Učenicima u Domu se ne pravda spavanje ujutro, tko prespava sat dobiva neopravdani. Roditelji ne znaju stanje u Domu pa se najčešće prepušta odgajateljima da pravdaju učenicima izostanke. Ukoliko nekoga boli, medicinska sestra ga pregleda te ako ustanovi da nije tako, slijedi neopravdani. Trebalo bi stati na kraj neopravdanim izostancima učenika iz Doma i o tome odgajatelji komuniciraju preko grupa. Također kolega Darijo Orlandini predlaže da se usporedi izostanak učenika iz doma i onih vanjskih.

**Ad.8.** Jedina smo škola kojoj je prošlo sve što smo predložili. Trebalo bi napraviti bazu kako bismo imali što manje problema.

**Ad.9.** Uzet ćemo materijale iz projekta koji će nam olakšati rad. EU projekti se prevode, ima puno materijala i trebalo bi to odraditi do 6.11. Pregovaramo za još jedan projekt za instaliranje dizalice i tražimo partnera iz Norveške.

**Ad.10.** Djecu treba povesti, otvoriti im horizonte te sigurno ih vratiti doma. Učenici su okupljeni i vode ih Maja Milković i Siniša Martinić Cezar. Dobivaju podatke koji im trebaju za put i svi su u stalnom kontaktu. Sigurnost je na 1. mjestu.

**Ad.11.** Cijena obroka u restoranu učeničkog doma je za sada 15,00 kn. Tako će i ostati do kraja kalendarske godine, međutim cijena je ekonomski neodrživa za ubuduće i ukoliko dođe do promjena možda bude došlo do blagog povećanja.

**Ad.12.** Ova točka dnevnog reda se za sada preskače.

**Ad.13.** Trebalo bi napraviti projekt i jednostavnu nabavu te tražiti uskoro suglasnost Županije.

**Ad.14.** Doniranje humanitarne pomoći za potrebite.

Također treba pohvaliti medicinsku sestru Vericu Martinić Jerčić koja je sastavila solidan jelovnik kojeg bi trebalo objaviti eventualno i na web škole.

Sjednica je završila u 15:25 h.

Zapisničarka Marija Maglica                                                                               Ravnateljica Tamara Plastić

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                       \_\_\_\_\_\_\_\_\_\_\_\_\_\_\_\_\_\_\_\_\_\_\_\_**